LidanRubinov/Halacha-QA huggingface dataset:
שאלה: הורה בוגד- עזרה דחופה: אם תוכלו בבקשה להשיב לי, כי אני מרגישה שאני לא יכולה לסחוב עוד. שמי. אני בת. בגיל. גיליתי שאבא שלי בוגד באימא שלי. עכשיו שש שנים מאוחר יותר אני סוחבת את אותו השק. אבא בוגד באימא בוודאות מלאה, אין לי ספק, יש הוכחות ולא אפרט. אבא לא בוגד אם בחורה אחת או שנים הוא אובססיבי. יש לו התפרצויות זעם מ"פעם לפעם" ופרט לכך הכול שקט. אחרי כל ההקדמה הארוכה הזו יש לי שני שאלות: 1.מה אני צריכה לעשות? אני בכלל צריכה לעשות משהו? לומר לאימא? האם בכלל אני צריכה לדבר או להשאיר את הכול על מי "מנוחות"? 2. אני מאז (משגילתי שהוא בוגד בה) לא יכולה לכבד אותו, אני בזה לא כי אני יודעת שאני לעולם לא הייתי עושה מעשה כזה, אני מכבדת אותו מדברת אליו יפה, מודה לו על שהביא אותי לעולם, ושהוא מפרנס אותו, אבל אני שונאת אותו. אני שונאת אותו. כיצד עלי לנהוג, בבקשה תכווינו אותי כי אני נאבדת. תענו בהקדם
תשובה: את חשופה למציאות מאוד קשה ומעיקה. ההתנהגות של אביך פוגעת בך, את צריכה לפעול ולו רק כדי להגן על עצמך. את וודאי מרגישה בצדק, רצון לסייע לאמא שלך. התנהגות כזאת מזיקה לכל המשפחה ובוודאי גם לאביך. הנושא הזה מחייב טיפול רציני, הוא לא יכול להיפתר בתשובה באינטרנט. אי אפשר לתת מרחוק תשובות רציניות לשאלות הקשות שמטרידות אותך. את חייבת לגשת לאדם מבוגר ורציני שיתמוך בך, יעזור לך להתמודד עם הנושא, וילווה אותך תוך כדי כך. את צריכה להחליט למי את פונה. הכי נכון להשאיר זאת במשפחה: לשתף דודה טובה ואחראית. אפשר לפנות לרבנית של הקהילה או לרב - אם את מרגישה שאפשר לתת בהם אמון. אולי תמצאי אוזן קשבת בבית הספר, אצל מחנכת שאת נותנת בה אמון, מנהלת יועצת. אני מתפלל שאביך יחזור בתשובה שלמה במהרה
שאלה: ספק ביהדות שלי: האם יש ספק ביהדות של אתיופים שנולדו בארץ ועשו ברית מילה בארץ ובנוסף עשו בר מצווה ועלייה לתורה כאן בארץ?
תשובה: כדי להסיר כל ספק ספיקא נהגו יהודי אתיופיה גיור לחומרא. אם אמך עברה גיור לחומרא לפני שנולדת אתה יהודי שלם ומשולם. עיין תשובה מפורטת ומנומקת בנושא.
שאלה: ברוקולי וכרובית: האם חברת "בודק" נחשבת ככשרות מהדרין? לא הוזכר ברשימה. שרה
תשובה: הרשימה מתייחסת לעשה טוב. ומייצגת את החברות שעמדו בבדיקה של החרקים ע"פ הנוהל.
שאלה: בד  צ אורות אליהו: האם ישנה בעיה לקנות עופות או בשרים בהשגחת בד"צ "אורות אליהו" בעקבות פרסום "פרשת "הרב מהצפון? שי שילר
תשובה: מה שנשחט עד לתאריך א אב תקין
שאלה: רמה רוחנית: איך אפשר לדעת שעלינו ברמה הרוחנית?
תשובה: אקדים לתשובה בירור חשוב: בשונה מההודים ועוד כל מני כתות וזרמים מיסטיים רוחניים. בני ישראל, בניו של יעקב, מאמינים שהחיים של האדם הם  סולם מוצב ארצה וראשו מגיע השמימה. העולם הזה נברא כמציאות אחת שמקיפה חומר ורוח גוף ונשמה. התקדמות רוחנית ביהדות, לא נמדדת רק בדפי ש"ס גם לא בהיכרות עם עולם האצילות ולמידת זהר או כוונות האר"י. אמרו ח : גדול הלימוד שמביא לידי מעשה. מכאן תשובה לשאלתך: כיצד נדע שעלינו ברמה הרוחנית? כשנראה את מידותינו ומעשינו מתוקנים הרבה יותר. יותר אכפתיות לדברים שבין אדם למקום, יותר רגישות בדברים שבין אדם לחברו. יראת שמים ויראת חטא. אהבת ישראל. הקפדה על כבוד הבריות, כל הבריות בעולמו של הקב"ה. אלו מציינים במובהק עליה רוחנית. ספר  מסילת ישרים  מבטא את העיקרון הזה: תיקון המידות הוא המסילה שמביאה עד רוח הקדש.
שאלה: חרקים ושביעית בתאנים לא בשילות: נכון לומר שתאנים ירוקות לא בשילות לא צריכות בדיקה מתולעים
תשובה: עיין כאן בענין בדיקת תאנים מחרקים דרך אגב, השנה שנת שמיטה ואסור לקטוף פירות שהם בוסר. יתכן שלתאנים ירוקות אין גדר של בוסר אבל זה תלוי עד כמה הן ירוקות. ככתוב ברמב"ם בהלכות שביעית: ה,יג טו אין אוספין פירות שביעית כשהן בוסר שנאמר "תאכלו, את תבואתה" (ויקרא כה,יב), אינה נאכלת עד שתיעשה תבואה  אבל אוכל מהן מעט בשדה כשהם פגין, כדרך שאוכל בשאר שני שבוע. ולא יכנוס לאכול בתוך ביתו, עד שיגיעו לעונת המעשרות. ה,יד טז ומאימתיי יהיה מותר לאכול פירות האילן בשדה בשביעית: הפגין של תאנים משיזריחו, אוכל בהן פיתו בשדה  וכן כל כיוצא בהן. והבוסר משיוציא מים, אוכלו בשדה  וכן כל כיוצא בו. הזיתים משיכניסו סאה של זיתים רביעית שמן, פוצע ואוכל בשדה  הכניסו חצי לוג, כותש וסך בשדה  הכניסו שליש מותר להכניס לביתו, שהרי הגיעו לעונת המעשרות.
שאלה: כשאולכשרות: רציתי לדעת מה הדין אם בטעות שטפתי סכום חלבי עם סקווץ בשרי? האם דרוש הגאלה או ניתן להשתמש?
תשובה: אם שטפת עם סבון, הסבון שמשתמשים בו בשטיפה פוגם את טעם הבשר שבספוג, והכלים ראויים לשימוש. גם אם שטפת במים קרים בלי סבון אין בעיה. רק אם שטפת במים חמים ובספוג בשרי בלי סבון אז צריך להגעיל את הכלים.
שאלה: האם יש חיוב ללא יכולת כוונה בתפילה ובכלל,על פי המתואר בתוכן?: נפצעתי בצבא - פוסט טראומה, ומזה 13 שנים אני מטופל והייתי בעבר אצל 12 פסיכיאטרים!, נטלתי עשרות סוגים של כדורים פסיכיאטריים, וכעת גם יש לי פסיכיאטר פרטי, וטיפול תרופתי קבוע כל יום מספר פעמים ביום. קראתי "דין שיכור בתפילה" -עפ"י רוב הדעה שאינו יכול להתכוון ולכן פטור ויש הסוברים אסור לו להתפלל!. אני במצבי שלא עושה דבר, הכדורים (הם חזקים), "מכבים" את מערכת הרגשות שלי, ומזה שנים אין לי יכולת לשמוח ליהנות ובעיקר להתכוון. אני מרגיש כמו "רובוט", אף הייתי בטיפולים ועשרות אמרו לי משך השנים שאני "מנותק רגשית", כמו "רובוט",ואני מרגיש זאת עוד בטרם הדברים נאמרו. אני מרגיש בחיים "חי -מת". מה הדין שלי לעניין חיוב בתפילה, פטור? חייב?. ובבקשה להוסיף מקור תומך בתשובה,
תשובה: כואב לשמוע את המחיר הנורא שאתה משלם על שרותך למען העם, אני מברך אותך בהחלמה מלאה ובריאות הגוף והנפש. אני בטוח שהתפילה שלך רצויה ואהובה אצל הקב"ה. חיוב כוונה בתפילה לא קשור למצב רגשי אלא ליכולת שכלית בסיסית. הכוונה הבסיסית שייכת לשכל לא לרגש, הכוונה מתבטאת בהבנת המצב והמילים שאתה אומר. ההגדרה היא: "שיכוון פירוש המלות שמוציא בשפתיו ויחשוב כאילו שכינה כנגדו" לשיכור אין בינה - הוא לא מבין מה הוא עושה. אתה מבין למי אתה מתפלל ומה אתה אומר - אין שום קושי וחסרון בתפילה שלך. עיין תשובה מפורטת:
שאלה: זמן ביוץ: ברוך השם לבעלי ולי יש 3 ילדים מקסימים וכעת אנחנו מנסים להביא עוד ילדון בע"ה. אני שמה לב שהביוץ שלי יוצא תמיד ביום של המקווה עצמו וקראתי בכל מיני מאמרים שיש להתחיל לקיים יחסים כמה ימים לפני הביוץ בשביל להגדיל ממש את הסיכויים להיכנס להריון. האם הסיכויים שלי להיכנס להריון קטנים? יש לציין שבשלושת ילדיי נכנסתי להריון על הניסיון הראשון והפעם אנחנו מנסים כבר זמן מה ולא הולך לנו. (אנחנו זוג שמתחזקים ברוך השם ואני מאמינה ש - הכל בידי השם!!! אך שואלת מתוך סקרנות.)
תשובה: ראשית, יישר כוח על ההתחזקות, על גידול משפחה, על הרצון בעוד ילדים - זו דרך מאירה וברכת ד  עליכם. השאלה שאת שואלת היא שאלה רפואית. אני אמנם לא רופא, אולם דברים ידועים הם שאפשר להיכנס להריון גם יום או יומיים אחרי הביוץ. אני מציע אפוא כי תמשיכו באופן הטבעי עוד כמה מחזורי ניסוי, ורק אם זה לא ילך - תשובו ונטכס דרך הלכתית ובריאותית ראויה למלא אחר משאלותיכם. ויישר כוח
שאלה: לתקן את העבר: נכנסתי לאתרים לא צנועים, ראיתי סרטונים אסורים נכנסתי לאתרי פורנו, נכנסתי לאתרים סתם כי משעמם, סקרנות אני רוצה לתקן, מקווה שלא מאוחר מידי בשבילי השאלות שלי א. האם הטומאה נשארת במסך או שהמסך נשאר טהור? ב. איך אפשר לתקן? ג. האם בורא עולם יסלח לי?
תשובה: ב"ה, א.המסך והמחשב הוא כלי אפשר למלא אותו בשימושים חיוביים ואפשר למלא אותו בשימושים טמאים, הכל תלוי בך. ב. דבר ראשון להתקין תוכנת סינון או שמירה מפני אתרים, לא לגלוש בחדר רק בסלון במקום שיש אנשים נוספים, לא לגלוש ללא מטרה, אם משעמם תמצא עיסוק אחר - לא במחשב, שם יש בורות. ג. ה  מחכה לכל אחד שישוב בתשובה ויסלח לו. ויאהב אותו יותר. תשובה פירוש: להפסיק לגלוש, לקבל לא לעשות זאת, להתחרט על מה שעשית, ולהתוודות. דני ארגמן
שאלה: ניחום אבלים בהריון: אני בסוף השבוע ה- 25 להריון, ושאלתי האם מותר ללכת לניחום אבלים בבית משפחת הנפטר, כאשר המת נפטר בביתו? האם הדבר דומה להליכה לבית הקברות?
תשובה: מותר ללכת לניחום אבלים בהריון, ופעמים שדווקא זה המנחם ביותר: החיבור בין המוות ובין החיים. ובשורות טובות
שאלה: שאלה בנוגע לרשיון של תוכנות: יש לי שתי שאלות: 1. ישנה תוכנה לפיתוח תוכנה מבית Microsoft, שעולה כסף לאחר זמן מסוים. האם מותר לי להשתמש ברשיון (קוד המאפשר גישה לתוכנה גם לאחר הזמן החינמי הקצוב) מאדם שקנה את התוכנה בהליך הוגן והחליט לפרסם את הרשיון שלו? החברה אינה מגבילה את כמות ההשתמשות ברשיון אחד, כך שמספר אנשים יכולים להיות על אותו רשיון. 2. Microsoft מציעה את מערכת ההפעלה החדשה שלה בחינם למחשב בעל מערכת ההפעלה שלה וגם שיהיה זכאי לכך (עומד בדרישות לקבלת המערכת ההפעלה החדשה בחינם). בהנחה שיש לי מחשב אחד שזכאי לכך, האם מותר לי להעתיק את המערכת שלו למחשב אחר כך ששני המחשבים יכילו את המערכת ההפעלה.
תשובה: אני מתפלא שאתה שואל אותי במקום לשאול את הבעלים - חברת Microsoft. אם הם מרשים לעשות זאת אז מותר ואם הם לא מרשים לעשות זאת אז אסור. אני גר במושב. חברי החקלאים משתפים אותי בכעס שלהם על זרים שנכנסים למטע אבוקדו או לפרדס ואוספים פרות שנשרו. הם מסבירים שאינם קוטפים מהעץ אלא אוספים מה שכבר ממילא נשר. מבחינת המגדל זו גניבה לכל דבר - מי אומר שהמגדל לא מתכוון לאסוף פרי שנשר? אמנם פרי כזה לא ראוי לשיווק, אבל המגדלים אוספים זאת לצרכים ביתיים. כך בכל עניין ודבר - צריך לשאול את הבעלים ולא להחליט משיקול דעת מה מותר ומה אסור.
שאלה: -רציתי לדעת איך אפשר לדעת אם עלינו ברמה הרוחנית שלנו: לכבוד הרב רציתי לדעת איך אפשר לדעת אם עלינו ברמה הרוחנית שלנו?
תשובה: אני לא יודע. אני יכול לשער, ביחד אתך: אולי כאשר אנחנו חשים כי דברים זורמים בנו יותר, ואנחנו צריכים פחות להיאבק עם עצמנו בנושאים מסוימים. אולי כאשר מתקיים בנו "פקודי ד  ישרים   משמחי לב", כלומר: שהמפגש שלנו עם התורה והמצוות משמח אותנו יותר. אולי כאשר אנחנו חשים כי אנו נדחפים מבפנים לעשות מעשים טובים יותר, בין בתחומי בין אדם לחברו ובין בתחומי בין אדם למקום. אולי כאשר אנו חשים שרוח הבריות נוחה מאתנו, ואז אנחנו יודעים שרוח הקב"ה נוח מאתנו. האם אחת המאפשרויות האלה מדברות אליך? האם יש לך הצעות אחרות? ויישר כוח על השאלה
שאלה: כיוון ע י התנ ך: כבוד הרב החלטתי לשאול שאלה מכיוון שאני כבר מבולבלת נורא. אני בת 24, באה מבית דתי שומר שבת ומאמינה באמונה שלמה. אני לומדת לימודים אקדמאים, במסגרת הלימודים באחד הקורסים יצא לי להכיר בחור שכל הדרכים הראו לי (במסגרת הדברים המקרים שקראו בדרך ההכרות איתו) שכנראה הבחור הזה הוא הבחור, ואני מאמינה שאין דבר כזה במקרה והכל בורא עולם עושה, מה שגורם לי להיות מבולבלת מאוד זה עומק הדברים שקראו. אחרי הרבה זמן של בילבול אמרתי לבורא עולם אני מחזיקה עכשיו ספר תנ ך, ואני אפתח אותו בעמוד אקראי שאצא, ובבקשה תדבר אלי דרך הספר ותתן לי תשובה מספיק ברורה שאני אבין אם זה זה או לא. פתחתי את הספר והוא נפתח בספר ישיעהו פרק סב ובתחילת העמוד הימיני שנפתח בפסוק ה היה כתוב דבר שמשך את עניי שלדעתי זאת הייתה התשובה לשאלתי.(כי גם מהכל זה היה נראה לי הכי הגיוני.) והיה כצוב שם כך: הכי-יבעל בחור בתולה, יבעלוך בניך ומשוש חתן על-כלה, ישיש עליך אלהיך. ו על-חומתיך ירושלם, הפקדתי שמרים- -כל-היום וכל-הלילה תמיד, לא יחשו המזכרים, את-יהוה- -אל-דמי, השאלה שלי כבוד הרב היא: האם אני צריכה לפרש את זה כתשובה חיובית לפי איך שהשכל הסביר מבין- חתן כלה. שאכן יכול להיות שזה זה, נתנו לי תשובה שיכולה לשקף תשובה חיובית לשאלה, במיוחד שבפסוק אחרי רשום הפקדתי שומרים כל היום וכל הלילה. כלומר- הוא שמור לך לא משנה מה, או לפרש את זה לפי הפירוש האמתי שלו.ושבדקתי מה הפירוש האמיתי של הדברים לא הגעתי לתשובה לשאלה שלי. אשמח לתשובתך ו רבה לך.
תשובה: אני חושש שאתה שואלת את האדם הלא-נכון. ומדוע? בשל העובדה שכל הדרך הזו של קבלת החלטות לאור פתיחת ספר תנ"ך נראית לי לא נכונה מלכתחילה. אני מעריך כי בכמעט כל פסוק בתנ"ך היית מוצאת תשובה לשאלתך, כי את רוצה למצוא תשובה כזו. ברגע זה אני פותח תנ"ך ומוצא פסוק מספר הושע "ויברח יעקב שדה ארם ויעבד ישראל באשה ובאשה שמר: ובנביא העלה ידוד את ישראל ממצרים ובנביא נשמר"   האם לא היית מוצאת בפסוק הזה שנפתח לי במקרה הוכחה להתאמה של הבחור אלייך? לא זו בלבד, אלא שכל המחשבה כאילו יש תשובות בתנ"ך ומותר להשתמש בהן דומה מאוד לעבירה הנקראת "ניחוש". אנחנו לא מאמינים בכוחות כאלה. הטוב ביותר הוא שתוותרי על כל הכיוון הזה, ותבחרי בדרך אחרת: דרך שבה את מתפללת לריבונו של עולם שיסייע בעדך לקבל את ההחלטה הנכונה, ואז פונית למחשבתך, בחירתך, הבנתך, הכרתך, והתחושות שלך   ומחליטה האם הוא מתאים לך אם לאוו. והרבה שמחה
שאלה: גילוח: אני סובל מריח מאוד לא נעים בבית השחי ורציתי לדעת אם אפשר לגלח את השיער כי אני חושב שזה מה שגורם לבעיה והריח חזק ולא נעים ואני מובך ללכת ברחוב
תשובה: מבחינה הלכתית, גילוח כזה מותר בשל העובדה שהוא נעשה לצורך. מבחינה רפואית, אני בספק אם פתרון הבעיה נמצא במעשה הזה, וכדאי להתייעץ עם רופא לפני חיפוש פתרונות לא מתאימים למצוקה שלך.
שאלה: כשרות לבירות: שבוע הבא אטוס לחול, לאירופה, ורציתי לשאול לגבי הכשרות. 1. הבנתי שהבירות כשרות בכל העולם. האם זה נכון? 2. כמו כן מה עם בעיית חדש? יש לסמוך על כך בחול ולשתות בכל מקום?
תשובה: 1. 2. אין כרגע בעיה של חדש   עד בערך חודש תשרי ובבירה אפשר להוסיף עוד כמה חודשים בגלל תהליך היצור.
שאלה: מקלחת חם קר: אני שמעתי מפי אדם כי ישנו דבר בגמרא(כמדומני) אשר אומר שיש להתחיל את המקלחת במים קרים ואז להעביר לחמים ואז שוב קרים כי העור כברזל מתחזק מכך. רציתי לברר אם אכן קיים הדבר לדעת עליו עוד ואם אין הדבר קיים על מה כן מומלץ מים חמים או קרים?
תשובה: כתוב בתשובת הגאונים שבהדרכות רפואיות טהורות שאין בהן היבט רוחני, יש להקשיב להדרכות הרפואה העדכנית ולאו דוקא להדרכות הגמ  שהיו שייכות לזמנן, מפני השתנות הטבעים או שכלול המידע הרפואי.
שאלה: החלטתי על חזרה בתשובה: :) אני נמצא לאחרונה בתהליך שבו אני מבין עד כמה מרדתי במלכות שמים וחטאתי המון יחסית לגילי ( באמת המון : ). בנוסף אני נחשף יותר ויותר ליהדות. וכל שאני מעמיק, כך המשיכה שלי לחזור בתשובה מתחזקת. רציתי לשאול מספר שאלות ברשותך: 1) בעקבות ההתחזקות שאני נכנס בה ומעוניין בה ואצלח בה בעזרת השם, אני מרגיש צורך להחליף את שמי הפרטי שציין חיי אפיקורסיות וחילוניות גמורה. לפי מה שהבנתי, לשם ביהדות ובקבלה בפרט, יש חשיבות גדולה והוא מכוון את "מסלול חיינו". אך בעקבות ההתחזקות שלי אני מרגיש שעליי להחליף את שמי למשהו קצת יותר יראה שמיים וקרוב יותר לקב"ה. השאלה שלי היא האם עליי להתייעץ עם רב לפני? 2) בהמשך לתהליך ההתחזקות שאני מעוניין לעבור. ברצוני לטבול במקווה במטרה להיטהר מכל חטאי כחילוני גמור. כיצד זה מתנהל? והאם אדם צריך להיות עד מדריך לטבילה במקווה? 3) בתור אדם שמעוניין לחזור בתשובה, קראתי קצת על זרמים ביהדות וזה בלבל אותי לגמרי. כיצד לדעת לאיזה זרם אני מעוניין מצווה להשתייך? ואם בכלל? 4) האם במטרה לחזור בתשובה מלאה ככל האפשר עליי להכיר רב מסוים שיהיה ה"רב שלי"?
תשובה: אשריך שאתה שב אל ד  ואל טובו. א. השם אינו העיקר אלא המהות, כך כתב הרמב"ם בביאור דברי ח על שינוי השם הגורם לשינו המזל. לפיכך, העיקר הוא שינוי מעשיך לטובה, מידותיך לצדק, אמונתך לדבקות בד. אם מתוך כך אתה מתעורר לשנות שמך כמי שאומר אינני אותו אדם, אזי יש בזה ערך. ראוי להוועץ ברב בבחירת שמך. ב. אין צורך לטבול, לא היית גוי כמובן. אך יש מידת חסידות ראויה לעשות כן מדי פעם אצל כל יהודי, ולכן תוכל ללכת לטבול במעיין או במקווה טהרה לגברים הנמצא בשכונתך. תוכל לברר במועצה הדתית במקום מגוריך. אין צורך בעד או מדריך. ג. אם אתה מתחזק ביראת שמים ובקיום המצוות כל הזרמים טובים. חוץ מהדת הרפורמית או הקונסרבטיבית, שהרי אלו דתות הדומות ליהדות בחיצוניותן בעוד במהותן הן עקירת היהדות. ד. ראוי. תוכל לגשת לרב העיר שלך או לרב השכונה. חזק ואמץ
שאלה: יצר הרע: חוזר בתשובה אני מניח תפילין כול יום ושומר שבת. אך קללה רובצת על ראשי. לא משנה כמה מתקרב אני לה ברגע אחד יצרי משתלט עלי ושופך אני זרעי לבטלה. מיד נופל אני ובוכה אני לפני ה ומבקש מחילה. היום נדרתי שאם אחטא בחטא עד אשר אחזור לבסיסי מות אומת. איני מרגיש ראוי לחיים. אני מרגיש מצורע כי חטאי עברו הרבה מעל ראשי. מעולם לא הייתה לי חברה כי מתבייש אני באשר עשיתי, איני מסוגל לחשוב שראוי אני לאהבה. אני לוחם ביחידה מובחרת בצבא, חזרתי בתשובה למרות היותי ממשפחה חילונית וחיי אומללים. האם קוללתי לעד להיות עבד ליצרי? מה שווה עבודת השם אם ברגע אחד מחריב אני הכול? חולם אני להקים משפחה דתייה אך היכן אמצא אשה אם איני מאמין שראוי אני לאהבה? בן עשרים אני ומעולם לא הייתה לי חברה. נא ממך השקע זמן בתשובתך כי במשבר אני
תשובה: אתה עלם חמודות אהוב ורצוי אצל הקב"ה ולו רק בזכות גודל המאמץ שאתה משקיע במאבק עם היצר, וגודל הצער שאתה מבטא על הנפילות שלך. אתה לא קוללת. לכל הגברים יש מבנה יצרי שמקשה מאוד את ההתמודדות עם היצר הזה. גברים רבים רבים נופלים ביצר הקשה הזה. המאבק נגדו, כמו כל מלחמה קשה, ארוך וממושך. יש בו עליות וירידות. אסור לך להפוך את הקושי הזה לעקר החיים שלך ולב האמונה שלך. הקב"ה בוחן כליות ולב. דווקא מהמקום המוחלט והשלם של המבט האלוקי, ה  רואה את כולך, גם את היצר הקשה שלך, גם את הצער והכאב על הנפילות, הכל ד  רואה ולכן אני בטוח שיש לך (לצד החובות על הנפילה) הרבה מאוד, והרבה יותר זכויות אצל הקב"ה. אין סיבה בעולם שלא תכיר בחורות ולא תבנה בית כשר בישראל. את המאבק ביצר תנהל בסבלנות רבה. אל תנסה להגיע לתוצאות מיידיות - כך רק תתיאש. תציב לעצמך שאיפות קטנות - אבל כאלה שאתה יכול לעמוד בהן. שלשה ימים נקיים. שבוע נקי. לאחר שתתרגל ותתחזק תאריך בהדרגה איטית - משלשה ימים לשבוע, משבוע לעשרה ימים, מעשרה ימים לשבועיים. גם אם יהיו נפילות בדרך - אל תתייאש. תאמין בעצמך ותמשיך את המאבק. אל תידור נדרים - זה רק מסבך! מי שמתמיד בסבלנות רבה (לעתים במשך מספר שנים) יכול בסוף לנצח.
שאלה: תיקון לשאלה על מאוורר והברגה בשבת: לרב. א. לגבי מאוורר בשבת - האם מותר להפעיל את הסיבוב שלו על ידי הורדת הכפתור המיועד לסיבוב המאוורר? והאם יש הבדל בין סוגי מאווררים שונים? ב. ובכללי לגבי הברגה - יש לנו סטנדר שאפשר לשלוט בגובה שלו על-ידי סיבוב בורג, האם מותר לסובב בורג זה בשבת? מראש!
תשובה: א. ברוב המאווררים הישנים, הכפתור הקובע את סיבוב המאוורר, הוא כפתור מכני, המוריד או מעלה גלגל שיניים, כאשר הגלגל מתחבר למנוע המאוורר, שממילא פועל, המאוורר מסתובב. כאשר הוא אינו מתחבר, המאוורר במצב קבוע. כיום, יש מאווררים חדשים, אשר בהם הכפתור גורם להפעלה או להפסקה של מנוע חשמלי קטן. לפיכך: במאוורר רגיל, עם כפתור פשוט שמעלים ומורידים, מותר לשנות את מצבו בשבת. במאוורר בו יש הפעלה של מנוע, כמובן אסור. אם יש ספק כיצד פועל המאוורר, כדאי לשאול טכנאי על המאוורר הספציפי, ולפי תשובתו, כך לנהוג. ב. הברגה זה בונה. לסגור מכסה בקבוק מותר, מפני שדרכו לשימוש כשהוא פתוח וגם סגור. סטנדר, אי אפשר להשתמש בו פתוח. לכן כשסוגרים זה בונה, ואסור. הרב אליקים לבנון www.yelm.co.il
שאלה: היריון: אני ובעלי מזה שנה ושמונה חודשים מנסים להיכנס להיריון. עשינו טיפולי פוריות הכוללים שלוש הזרעות, הפריה אחת והחזרה אחת וזה לא צלחו לצערנו. לא עולים על איזשהי בעיה, לא אצלי ולא אצל בעלי. אני יודעת שיש זוגות שנמצאים בתהליך זמן רב יותר מאיתנו, ועדיין קשה לי מאוד שלא לחשוב על עצמי. רציתי לדעת מה עלינו לעשות? שתינו את מי הנביעות מהארי הקדוש, שומרים נידה. מראש
תשובה: תפנו למכון פועה - תמצאו אצלם גם תמיכה רפואית וגם תמיכה רוחנית. גם אני מתפלל עבורכם. האתר של מכון פועה
שאלה: חיזוק האמונה: אז אני לא כל כך בטוחה איך להתחיל לנסח את השאלה אז אני אגש ישר לעיקר. עד גיל 13 בערך הייתי מאמינה מאוד,לא שומרת בשר וחלב (הפרשי שעות כמובן לא ביחד) אבל תמיד ידעתי שהוא קיים ולעתים גם התפללתי. מאז שאחי נפצע במבצע צוק איתן האמונה שלי החלה להדרדר. התחלתי להאמין שאלוקים בכלל לא מתסכל ומאז רק נרתעתי מירושלים כי ידעתי שברגע שאני אגיע אליה אני אתמלא באמונה שוב אחרי שאמרתי עליו דברים מזעזעים. היה לנו טיול בביה ס לירושלים ולא רציתי להיכנס לכותל. ברגע שנכנסתי לקחתי תהלים והרגשתי שהוא מקשיב לי. אבל עדיין אני לא יכולה לבטל את הדברים שאמרתי וחשבתי. החילוניות נעשתה חלק ממני. אם תוכל לעזור לי איך לחזק את האמונה שלי זה יהיה נפלא.
תשובה: הקב"ה הרבה יותר גדול מאתנו, הוא מכיר ומבין אותנו עד לתוככי הלב. הקב"ה מבין ומקבל את הזעם שהיה לך על פציעת אחיך. אין עליך כעס בשמים, יש רק תמיכה ואהבה. הקב"ה יקבל אותך באהבה אם רק תרצי להתקרב אליו שוב. הלב שלך מלא אמונה גדולה. את מספרת על עצמך: "ידעתי שברגע שאני אגיע אליה אני אתמלא באמונה". נותר לך רק להחלטי שאת מתחרטת על מה שאמרת, זה יבטל וימחק את הדברים. עוד שני שלשה חיזוקי אמונה: 1. תגיעי לירושלים בלב פתוח, השאר יתרחש ממילא. 2. למדת על כוחו של ספר תהלים - הוא יעניק לך כוח והתלהבות גם כשאינך בירושלים. 3. תפילות בתשומת לב וכוונה - יקחו אותך למקומות גבוהים מאוד.
שאלה: למה לעשות משהו שאנחנו לא מבינים? - דבר תורה קצר לפרשת ואתחנן: לא מבין למה לעשות את הדברים, האלו בלי להבין אותם, כשאני אבין את המצוות - אקיים, בינתיים אני לא יודע למה לקיים, ואני לא רוצה לעשות שקר בנפשי. איך אפשר להבין את כל המצוות? מי יכול לדעת את טעמי המצוות כולם ולהתחבר אליהם? ובכל זאת אנחנו צריכים לעשות את כל המצוות גם בלי להבין, ובלי להתחבר, למה?
תשובה: אדם שאינו יהודי, שהיה מסתכל עלינו ממה הוא היה יכול להתפעל? מן הסתם מהמצוות שיש להן טעם, שהן מובנות - המצוות החברתיות, או המצוות המשפחתיות - שבת או  ואהבת לרעך כמוך, משם הוא בטוח היה רואה את גדולת עם ישראל. אלא שבפרשה דווקא כתוב אחרת: ושמרתם ועשיתם, כי הוא חכמתכם ובינתכם לעיני העמים, אשר ישמעון את כל החקים האלה, ואמרו:  רק עם חכם ונבון הגוי הגדול הזה : כי מי גוי גדול אשר לו א-לוקים קרבים אליו, כד  א-לוקינו בכל קראנו אליו: ומי גוי גדול אשר לו חקים ומשפטים צדיקם, ככל התורה הזאת אשר אנכי נתן לפניכם היום: לפי הפסוקים האלו הגוים מסתכלים על עם ישראל ומתפעלים דווקא מהחוקים שעם ישראל מקיימים, למה? כאן רואים את השכל של עם ישראל? כאן רואים את הגדולה שלו? זה הרי בדיוק ההיפך, עם ישראל לא חושב ועושה כל מה שאומרים לו? התשובה טמונה בפסוקים האחרים:  מי גוי גדול אשר לו אלוקים. כד  אלוקינו בכל קוראנו אליו, בכל פעם שאנחנו קוראים לקב"ה אנחנו רואים שהוא קרוב (כמובן שלא תמיד בדיוק מה שאנחנו מבקשים מתקבל, אבל זה נושא לדיון אחר.) מדוע ד  שומע את תפילת עם ישראל באופן מיוחד? כיון שיש קשר מיוחד ביננו לבין הקב"ה, קשר שגורם לפעמים ל העביר את הדין  לקרוע את גזר הדין, ולזכות את עם ישראל גם במקרים שמצד הדין לא היינו ראויים לכך. הקשר המיוחד הזה ביננו לבין הקב"ה, שטמון בכל אחד מעם ישראל ובייחוד בציבור של עם ישראל, מתבטא מצד אחד בתפילה - הקב"ה מקשיב לנו בכל מצב. מצד שני, הקשר המיוחד הזה נותן לנו את האפשרות לקיים את מה שהקב"ה אומר מבלי להרהר אחריו, ולחשוב מה הטעם, כי אדם שמרגיש קשר בלתי אמצעי למישהו אחר, ויודע שהוא נותן לו פקודות לטובתו בלבד, עושה מה שהוא אומר גם בלי להבין כל דבר למה, אם אבא שולח אותי לדואר בוודאי יש לו סיבה, גם אם אני לא מבין מהי. הקשר המיוחד הזה גורם לגוים (וגם לנו) להתפעל ולומר מצד אחד - מצידו של הקב"ה - מי גוי גדול אשר לו אלוקים קרובים אליו. ומצד שני מצידנו - מי גוי גדול אשר לו חוקים ומשפטים, הגדולה של עם ישראל היא הקשר המיוחד הזה ביננו לבין הקב"ה, שבא לידי ביטוי בשני צדדים: הקב"ה שומע לתפילתנו, ויש ביננו קשר, ומצד שני הקשר הזה גורם לכך שנוכל לקיים גם מצוות שאין לנו מושג, ואולי גם לא יהיה לנו מושג מה הסיבה להם, כי אנחנו סמוכים ובטוחים שיש לזה מטרה חיובית. לא סתם הגמרא אומרת שכמו שאנחנו מניחים תפילין שמלמדים אותנו ש ד  אלוקינו ד  אחד  כך הקב"ה מניח תפילין שבהם כתוב  מי גוי גדול אשר לו חקים ומשפטים  הקשר המיוחד הזה בין עם ישראל לקב"ה שמתבטא בהנחת  מכשירי הקשר  על הראש, הוא זה שיכול לתת לנו את היכולת לעשות את דבריו גם מבלי להבין אותם. והפלא הגדול שבאמת זה עובד, איכשהו עם ישראל העם שעושה דברים רבים בלי להבין אותם, הוא העם החכם בעולם. שבת עקיבא -
שאלה: חברת ירקות עלים: האם ניתן להשתמש בסלרי של חברת "ברכת הארץ למהדרין" בהשגחת הרב הכהן, רב אזורי במועצה אזורית שפיר?
תשובה: מצ"ב הדרכה בנושא ירק עלים
שאלה: קלחי תירס טרי: יש לי בבית קלחי תירס טריים, האם יש אפשרות לחתוך מהם את הגרעינים ולבדוק האם יש חרקים? יעל
תשובה: מצ"ב תשובה באתר
שאלה: חיזוק האמונה: אני מאוד רוצה לחזק את האמונה שלי. כלומר עד לפני שנתיים הייתי מאוד מאמינה. לאו דווקא שומרת זמן בין בשר וחלב וכדומה, אבל תמיד ידעתי שהוא קיים ולעתים הייתי גם מתפללת. לפני שנה כשאחי נפצע במלחמה התחלתי לאבד את האמונה. חשבתי לעצמי למה דווקא הוא? איפה האלוהים שצריך אותו בזמנים הכי קשים של מדינת ישראל, המדינה שלו! מאז כל המחשבות והדיבורים שלי על ה הם שליליים ואפילו פוגעניים ומזלזלים. עד שאני מגיעה לירושלים, וזו אחת הסיבות שנרתעתי ממנה כל כך הרבה. כדי לא להאמין שוב. ואז בטיול ביה ס לירושלים. לקחו אותנו על חומות העיר העתיקה ומשם לכותל. כל מה שעשיתי זה לקחת ספר תהילים ולהידבק אל הכותל. הרגשתי שהוא מקשיב לי ושומע אותי. ומאז אני חושבת לעצמי מה לעזעזאל עשיתי? אכלתי דברים שאינם כשרים, הוצאתי דיבה על ה ועכשין כל שאני רוצה זה לתקן ולהתחזק. אם תוכל לעזור לי להתחזק באמונה ושה יסלח לי אני אשמח מאוד לנסות זאת.
תשובה: על כל העברות יש תשובה. בתשובה יש שלשה חלקים: 1. להבין שעשו דברים שאינם ראויים. 2. להתחרט על כך 3. לקבוע באופן חד משמעי שלא נחזור לכך. מי שפועל כך זוכה למחילה ומחיקה של העברה שעבר. עשי תשובה וצאי לדרך חדשה! בהצלחה
שאלה: מים אחרונים נגעו בבגדים: אני לא כל מבינה בדיני מים אחרונים ושמעתי שיש לעשות זאת ולכן התחלתי להקפיד על כך. הבעיה היא שמכיוון שאני לא מבינה בזה כל כך שטפתי את ידי לפעמים מעל הבגדים והם התרטבו מעט מהמים. האם מותר לי להמשיך ללבוש בגדים אלו?? האם מותר לי להפסיק להקפיד על מים אחרונים?
תשובה: ישנה מחלוקת ראשונים אם יש לחשוש בימינו למים אחרונים. למעשה עלייך להמשיך במנהג הורייך. אם אינם יראי שמים ואין להם מנהג ברור, אזי נשים נהגו להקל בכך. את הבגדים אין חובה הלכתית להשליך. כאמור מותר לחדול ממים אחרונים בהנחה שאין מנהג משפחתך כך, אך עשי התרת נדרים אם חשבת כל העת שמדובר במנהג ראוי והקפדת עליו.
שאלה: שילוח קן עם גוזלים: הרב, לפני כמה שבועות מצאתי קן של יונה על אדן החלון שלי. זה עורר בי כמה שאלות בנוגע למצוות שילוח הקן. קריאה על המצווה במקורות שונים השאיר אותי קצת מבולבלת. בעיקרון אין לי צורך בביצים ולא בגוזלים, יותר מזה- אפילו קצת מגעיל אותי לגעת בהם. הבנתי שכדי לקיים את המצווה צריך שהביצים לא יהיו בני כמה ימים ומכיון שלקח זמן עד שהבחנתי בקן חיכיתי שיבקעו הביצים ויהיו גוזלים. אז עכשיו יש לי בחלון שני גוזלים ואני לא יודעת מה לעשות בהם. במידה ואני רוצה לקיים את המצווה האם עליי לשלח את האם ולזרוק את הגוזלים? זה נשמע לי מנוגד לערך "צער בעלי חיים" כי בלי האמא שלהם הם בטוח ימותו. ונשמע לי קצת אנוכי לצער בעל חיים ללא סיבה רק כדי שאקיים מצווה. אשמח אם תוכל לעזור לי להבין יותר את העניין כדי שאדע יותר טוב מה עליי לעשות. מראש
תשובה: מכיוון שהאם היתה בחלון והטילה את הביצים שם, אזי זה אינו בגדר  כי יקרא, משום שהחלון שלך. ולכן אין חובת שילוח הקן (אלא אם כן הפקרת את החלון לפני כן). בנוסף, ישנה מחלוקת אחרונים האם שילוח הקן הוא מצווה אקטיבית גם ללא צורך ורצון בגוזלים, או מצווה התלויה ברצון האדם את הגוזלים.
שאלה: נטילת ידיים של בוקר בלבד: 1. בימים כי כולם שוטפים ידיים עם מים וסבון בכל צורך, האם יש עדיין חיוב של נטילת ידיים מנטלה בבוקר? 2. במידה ואחד מבני הבית אינו נוטל ידיים בבוקר האם יש בעיה עם שימוש באותה מגבת ידיים או שימוש בסקוץ לכלים או אחר
תשובה: ב"ה, 1. גם אם רוחצים ידיים עם סבון - צריך נטילת ידים, כי היא באה להסיר רוח טומאה ולא לכלוך. 2. אין בעיה במגבת זו. דני ארגמן